open-index/open-wikipedia-markdown huggingface dataset:
ఇద్రీస్ ప్రవక్త

**ఇద్రీస్** : ఒక ఇస్లామీయ ప్రవక్త. ఖురానులో ఇతని గురించి విపులంగా ఉంది.

ఇతని సంతానం హనోఖ్, ఖునూఖ్ (అఖ్నూఖ్) . వారి వేలి ఉంగరం మీద "అస్ బరు మ అల్ ఈమాని బిల్లాహి యూరిసూజ్ జఫర" అని రాసి ఉందట. ఇద్రీస్ దర్జీ. అతను సూదితో కుట్టిన ప్రతి కుట్టుకూ సుబ్ హానల్లాహ్ అని పలికేవాడట. సాయంత్రానికి ఇతనికి లభించినన్ని పుణ్యాలు ఎవరికీ లభించలేదట. అల్లాహ్ ఇతనికి ప్రవక్త పదవినిచ్చాడు. ఇతనికి అన్ని భాషలూ మాట్లాడే జ్ఞానం అల్లాహ్ ఇచ్చాడు. ఈయన 200 గ్రామాలు తిరిగి వారి వారి భాషల్లోనే దైవ సందేశమిచ్చి వాళ్ళందరినీ ఏకంచేశాడు. కలంతో రాసిన మొదటి ప్రవక్త. లెక్కలు, తూనికలు, బట్టలు కుట్టటం, నక్షత్రాల గురించిన వ్రాతపూర్వక జ్ఞానం, ఇతని నుండే ఆరంభం. ఇద్రీస్ సత్యవంతుడైన ప్రవక్త అని ఖురాన్ లో మర్యమ్ :56, అంబియా:85 లో ఉంది.

## బైబిల్ లో ఇద్రీస్
యెరెదు కుమారుడైన ఇద్రిస్ పేరు బైబిల్ లో హనోకు .మెతూషెలా తండ్రి. ఇతను మరణాన్ని చూడకుండానే దేవుడు తీసికెళ్ళడని ఆదికాండం 5:24 లో ఉంది. ఇతని యాత్రల గురించిన పుస్తకం బైబిల్ లో చేర్చబడని అపోక్రిపలో ఉంది.

వర్గం:ఇస్లామీయ ప్రవక్తలు
హూద్ ప్రవక్త

**హూద్** (ఆంగ్లం **Hũd**), (2500 క్రీ.పూ.?)), (అరబ్బీ భాష **هود**) ఒక ఇస్లామీయ ప్రవక్త. ఇతడి గురించి వర్ణణ ఖురాన్ లోని 11వ సూరాలో ఉంది. ఈ సూరా పేరు హూద్, ఇతని పేరున ఉంది. హూద్ ప్రవక్త, నూహ్ (نوح), ప్రవక్త పరంపరకు చెందినవాడు. బైబిల్లో ఇతని పేరు "ఎబేర్"

## హూద్ కథ
ఖురాన్ ప్రకటన ప్రకారం అల్లాహ్ హూద్ ప్రవక్తను ఆ'ద్ (عاد) ప్రజలను హెచ్చరించడానికి వారి వద్దకు పంపాడు. ఈ మధ్య కాలంలో కనుగొనబడ్డ నగరం ఉబార్, ఖురాన్ లో ఇరమ్ (إرَم),గా వర్ణింపబడినది, దీనినే 'ఆద్ ప్రజల రాజధానిగా భావిస్తున్నారు.'ఆద్ ప్రజలు యెమన్, ఒమన్ దేశాల మధ్య గల ప్రాంతంలో నివసించారు. వీరు నిర్మాణ కళలలో ఉద్ధండులు. ఎత్తైన సౌధాలు, కళాకృతులు, శిల్పకళలలో వీరు ఆరితేరిన వారు. వీరు దైవం (అల్లాహ్) ఉన్నాడని గుర్తించిననూ, ప్రాపంచిక మదముతో ఈశ్వరుడైన అల్లాహ్ ను ధిక్కరించి, అల్లాహ్ శాపానికి గురయ్యారు.
 
ఆద్ ప్రజలు నివసించిన ప్రాంతం యెమన్ లోని వాదీ హజ్రమౌత్ ఒకటి. ఈ ప్రాంతపు నిర్మాణాలు, కొండలలోని పెద్ద పెద్ద రాళ్ళలో గుహలను త్రవ్వి నిర్మాణాలు గావించారు. నేటికినీ ఈ నిర్మాణాలు కానవస్తాయి. 
## ఖురాన్ మూలాలు
*ఖురాన్ లోని 11వ సూరా.
* ʿĀd people built their land: , , 
* Arrogance of the ʿĀd people: , ,
* Hud's prophecy: , ,  , , , 
* Persecution of Hud: , , ,  , , , 
*Destruction of ʿĀd: , , , , , , , , , , , , , , , , 
## మూలాలు

## బయటి లింకులు
* Hud
* The Story of Hud.  The content is also available at https://web.archive.org/web/20070911211619/http://anwary-islam.com/prophet-story/hud.htm

వర్గం:ఇస్లామీయ ప్రవక్తలు
సాలెహ్ ప్రవక్త

thumb|ఇస్లామిక్ కాలిగ్రాఫిలో సాలెహ్ పేరు
**సాలెహ్** లేదా సాలెహా ప్రవక్త, హూద్ తరువాత సమూద్ జాతి నుండి వచ్చిన ప్రవక్త. ఖురాన్ లోని 12 సూరాలలో ఈయన ప్రస్తావన ఉంది. అతను ముహమ్మద్ జీవితకాలం ముందు పురాతన అరేబియాలో తముడ్ జాతి ప్రవచించిన ఖురాన్, బహాయి పుస్తకాలలో ప్రస్తావించబడిన ప్రవక్త. సాలెహ్ కథ షీ-కేమెల్ ఆఫ్ గాడ్ కథతో ముడిపడి ఉంది. ఇది సాలెహ్ నిజంగా ప్రవక్త అని ధ్రువీకరించడానికి ఒక అద్భుతాన్ని కోరుకున్నప్పుడు తముద్ ప్రజలకు దేవుడు ఇచ్చిన బహుమతి.

## మూలాలు

వర్గం:ఇస్లామీయ ప్రవక్తలు
మరియమ్

**మరియమ్**  ఇమ్రాన్, లేదా **మరియమ్మ**, **మేరీమాత** (Mother Mary) హన్నా బిన్తె ఫాఖూజ్ అనే దావూద్ వంశ దంపతులకు పుట్టి బైతుల్ ముఖద్దస్ మస్జిద్ కి దైవ సేవకై అప్పగించబడిన పవిత్రురాలు. జకరియా ప్రవక్త ఆమెకు సంరక్షకుడిగా ఉండి అల్లాహ్ వాక్యాలను ఉపదేశించాడు. అగోచర విషయాలు మరియమ్ కు అల్లాహ్ తెలియజేసినట్లు ఖురాన్ లోని ఆలె ఇమ్రాన్ :42-47 లో ఉంది. ఈమెకు స్వర్గ ఫలాలు కాలంకానికాలంలో కూడా ఆహారంగావచ్చాయి. దేవుని వాక్శక్తి ద్వారా గర్భవతియై ఈసా ప్రవక్తను కన్నది. ఈమె పేరుతో ఖురాన్ లో 19 వ సూరా ఉంది.
	
## ఇస్లాం లో మరియమ్
ఖురాన్ లో అల్లాహ్ స్వయంగా "మరియమ్"ను ప్రశంసిస్తాడు.ఇస్లాం మతం మరియ (మర్యం)ని గొప్ప స్త్రీ మూర్తిగా పరిగణిస్తుంది. బైబిల్ కొత్త నిబంధనల కంటే ఖురాన్లోనే మరియ మాత గురించి ఎక్కువ సార్లు ప్రస్తావించడం జరిగింది. "మరియమ్ ఉమ్ ఇసా" ఈసా తల్లి మరియమ్ అని ప్రస్తావించబడింది. ముస్లింలకు ఈమె చాలా పవిత్రురాలైన స్త్రీ అనే విశ్వాసం గలదు.ఈమె ఇస్లామీయ ప్రవక్త . 
* ఇమ్రాన్ వంశస్త్రీ "ప్రభూ నేను మగపిల్లవాడనుకుంటే ఆడపిల్లపుట్టింది.నేనీ పాపకు మర్యం అని పేరుపెట్టాను.ఈమెను ఈమె సంతానాన్ని షైతాన్ బారిన పడకుండా నీ రక్షణలో ఉంచుతున్నాను" అంది.అల్లాహ్ ఆ అమ్మాయిని సంతోషంగా స్వీకరించి చక్కగా పెంచి పోషించాడు.ఆమె సంరక్షకుడు జకరియ్యా ఆమె ప్రార్థన గదిలోకి వెళ్ళినప్పుడల్లా అక్కడ ఆహార పదార్ధాలు ఉండేవి.ఆ ఆహారం దేవుడే ప్రసాదించాడని ఆమె చెప్పేది. (ఖురాన్ 3:36,37)
* దేవదూతలు మర్యంతో "మర్యం దేవుడు నిన్ను ఎన్నుకున్నాడు.నిన్ను పరిశుద్ధపరచాడు.సృష్టిలోని మహిళ లందరికంటే నీకు అత్యధిక ప్రాధాన్యతనిచ్చి తన సేవకోసం నియమించాడు" అన్నారు .. (ఖురాన్ 3:42,43)
* దేవుని ఆత్మ మానవాకారంలో ఆమె ముందు ప్రత్యక్షమయ్యింది (19:16,17)
* ప్రజలు ఆమె శీలాన్ని శంకించారు (19:27,28)
* పిల్లవాడు (ఈసా ) ఆమె తరుపున ఊయలనుండే తాను పరిశుద్ధుడనని మాట్లాడుతాడు (19:30-33)

## ఇవీ చూడండి
* ఈసా

## మూలాలు

వర్గం:ఇస్లాం
వర్గం:క్రైస్తవ మతము
వర్గం:క్రైస్తవ ఇస్లాం మతాల మధ్య సంబంధాలు
హసన్ ఇబ్న్ అలీ

**హసన్ ఇబ్న్ అలీ** (ఆంగ్లం :Hasan ibn ‘Alī ibn Abī Tālib) (అరబ్బీ భాష :**الحسن بن علي بن أﺑﻲ طالب**) ‎ (15 రంజాన్ హి.శ. 3 – 7  లేదా 28 సఫర్ నెల హి.శ.50 ముహమ్మద్ ప్రవక్త మనుమడు, అలీ ఇబ్న్ అబీ తాలిబ్, ఫాతిమా జహ్రా ల జ్యేష్ట కుమారుడు. అహ్లె బైత్, షియా ముస్లింల ఇమామ్. 

## ఇవీ చూడండి
* ఇమామ్
* అహ్లె బైత్
* బారా ఇమాంలు

## పాదపీఠికలు

## మూలాలు

## బయటి లింకులు
* Hasan ibn 'Ali In Encyclopædia Britannica
* Hasan ibn 'Ali  by Wilferd Madelung, In Encyclopædia Iranica
* AlMujtaba Islamic Network - In The Memory of Imam Al-Hassan AlMujtaba (AS)
* Kitab al Irshad, by Sheikh al Mufid, translated by I.K.A Howard, pp. 279 - 289
* https://web.archive.org/web/20070205075822/http://home.swipnet.se/islam/imamhassan.htm
* The Second Imam
* Sulh al-Hasan, The Peace Treaty of al-Hasan by Shaykh Radi Al-Yasin.
* https://web.archive.org/web/20061229110211/http://www.balagh.net/english/ahl_bayt/sulh_al-hasan/25.htm

వర్గం:624 జననాలు
వర్గం:669 మరణాలు
వర్గం:షియా ఇమాంలు
వర్గం:ముహమ్మద్ కుటుంబ వారసులు
వర్గం:ముహమ్మద్ వంశవృక్షం
గోపాలస్వామి దొరస్వామి నాయుడు

**జి. డి. నాయుడు** పూర్తి పేరు **గోపాలస్వామి దొరస్వామి నాయుడు** (ఆంగ్లం: Gopalaswamy Doraiswamy Naidu) ప్రఖ్యాతి గాంచిన ఇంజనీరు,, నిరంతర అన్వేషకుడు. దక్షిణ భారతములో పారిశ్రామిక విప్లవానికి కారణభూతుడై *భారతదేశపు ఎడిసన్* అని కూడా పిలువబడ్డాడు. మూడవ తరగతి వరకు మాత్రమే చదువుకున్న ఈతడు భారతదేశపు మొట్టమొదటి విద్యుత్ మోటారును తయారు చేశాడు.

1893 మార్చి 23వ తేదీన కోయంబత్తూరు దగ్గరలోని కలంగల్ అనే గ్రామములో కమ్మ నాయుడు కుటుంబములో జన్మించాడు. 1920లో ఒక చిన్న మోటారు వాహనాన్ని కొనుగోలు చేసి పొల్లాచి, పళనిల మధ్య నడిపాడు. అతిత్వరలో యునైటెడ్ మోటార్ సర్వీస్ (UMS) సంస్థను స్థాపించాడు. ఈ సంస్థ ద్వారా 1937లో భారత దేశపు మొదటి మోటారు వాహనాన్ని తయారు చేశాడు.

నాయుడు కనుగొన్న, తయారు చేసిన విలక్షణమైన పరికరాలు:

* తొలి విద్యుత్ రేజర్
* బహు పదునైన బ్లేడు.
* దూరము సరిచేసే కెమేరా భాగము
* పండ్ల రసము తీయు పరికరము
* ఎన్నికల యంత్రం 
* కిరోసిన్ తో నడిచే ఫ్యాను (పంఖా)
* ఐదు వాల్వులు గల రేడియో (డెబ్బయి రూపాయలు)
* రెండు సీట్ల మోటారు కారు (రెండు వేల రూపాయలు) - 1952

స్వంతగా మార్పులు చేర్పులు చేసిన కెమేరాతో నాయుడు అడాల్ఫ్ హిట్లరును, లండనులో జార్జి రాజు అంత్యక్రియలను (1936), గాంధీ, నెహ్రు, సుభాష్ బోస్ మున్నగు నాయకులను ఫొటోలు తీశాడు. నాయుడు తయారు చేసిన పరికరాలు, పనిముట్లు, కోయంబత్తూరులోని 'జి.డి. నాయుడు ప్రదర్శనశాల' లో ఉన్నాయి.

1944లో పారిశ్రామిక వ్యాపకాలకు స్వస్తి చెప్పి నాయుడు సంఘసేవకు, బడుగు ప్రజల సేవకు అంకితమయ్యాడు. పేద విద్యార్ఠులకు పలు ఉపకారవేతనాలు, సంక్షేమ కార్యక్రమాలు, కళాశాలకు దానధర్మాలు చేశాడు. 1945లో కోయంబత్తూరులో తొలి ఇంజనీరింగ్ కళాశాలకు నాంది పలికాడు. ఆర్థర్ హోప్ పాలిటెక్నిక్, ఆర్థర్ హోప్ ఇంజినీరింగ్ కళాశాలలు స్థాపించాడు. తదుపరి రెండు సంస్థలనూ ప్రభుత్వ ఆధ్వర్యమునకు ఇచ్చివేశాడు. 1967లో "జి. డి. నాయుడు పారిశ్రామిక ప్రదర్శన" ప్రారంభించాడు. ఇది ప్రతి సంవత్సరము సందర్శకులను విశేషముగా ఆకర్షిస్తుంది.

## సంస్థలు

* Gedee Technical Training Institute (GTTI) 
* G. D. Naidu Charities
* Industrial Labour Welfare Association (ILWA)
* The Government College of Technology
* The Government Polytechnic of Coimbatore

జి. డి. నాయుడు జనవరి 4, 1974న మరణించాడు.

సి. వి. రామన్ మాటలలో:

*A great educator, an entrepreneur in many fields of engineering and industry, a warm-hearted man filled with love for his fellows and a desire to help them in their troubles, Mr Naidu is truly a man in a million - perhaps this is an understatement!*

## మూలాలు

వర్గం:1893 జననాలు
వర్గం:1974 మరణాలు
వర్గం:భారతీయ శాస్త్రవేత్తలు
వర్గం:సాంకేతిక నిపుణులు
కాంచనపల్లి కనకమ్మ

**కాంచనపల్లి కనకమ్మ** జననం సెప్టెంబరు 3, 1893లో. సంస్కృతాంధ్ర రచయిత్రి. సెప్టెంబరు 3, 1893 న గుంటూరు జిల్లా, పల్నాటి సీమలోని దుర్గి గ్రామంలో రంగారావు, రంగమ్మ దంపతులకు జన్మించింది. బాల్యవితంతువైన కనకమ్మ తన తండ్రి ఇంటిపేరే జీవితాంతం ఉంచుకొన్నది. ఈమె బి.ఎ. ఆంగ్లములో పట్టభద్రురాలై కొంతకాలం నెల్లూరు, చెన్నైలలో లేడీ వెల్లింగ్టన్ ఉన్నత పాఠశాలలోను, క్వీన్ మేరీస్ కళాశాల లోను ఆంధ్రోపన్యాసకులుగా పనిచేశారు. మాక్విలన్ కంపెనీ వంటి విద్యాసంస్థల కోసం తెలుగు పుస్తకాలు రచించారు. ఆనాటి అన్ని స్త్రీల పత్రికలలోను వీరి రచనలు ప్రచురించబడ్డాయి. పద్యం, కథ, నవల, నాటకం, జీవితచరిత్ర, యాత్రాచరిత్ర వంటి ప్రక్రియలన్నిటిలోను రచనలు చేసారు.

## రచనలు
కనకమ్మ పద్యం, కథ, నవల, నాటకం, జీవితచరిత్ర, యాత్రాచరిత్ర వంటి ప్రక్రియలన్నిటిలోను రచనలు చేసారు. "రంగ శతకము" ఈమె మొదటి రచన. "గౌతమ బుద్ధ చరిత్రము, "పాండవోదంతము" అను గద్య కావ్యములు, "కాశీయాత్ర చరిత్ర", "పద్య ముక్తావళి" మున్నగు గ్రంథములను రచించెను. "అమృతసారము"లో కొన్ని అమూల్యమైన సంగతులను సులభమైన రీతిలో తేలికైన మాటలలో వివరించారు.
 
# 1912లో కాశీయాత్రాచరిత్ర, 
# 1916లో రంగశతకం, 
# 1917లో అమృతవల్లి (నవల),
# 1919లో జీవయాత్ర,
# 1927లో పద్యముక్తావళి, 
# 1931లో రామాయణ కథా సంగ్రహం (సంస్కృత గద్య), 
# ఆనందసారము (1931)
# అమృతసారము
# హంసవిజయం - తెలుగు నాటకం
# గౌతమ బుద్ద చరిత్ర, 
# పాండవోదంతం, 
# చక్కని కథలు 
# తోమాలియ (1942) ఆర్కీవు.కాం.లో తోమాలియ.

కాంచనపల్లి కనకమ్మ, కాళిదాసు ”అభిజ్ఞాన శాకుంతలము” సంస్కృత నాటకాన్ని ఆంధ్రీకరించారు. 
వీరు కొంతకాలం మద్రాసు విశ్వవిద్యాలయంలో తెలుగు పాఠ్యగ్రంథ నిర్ణాయక సమితి సభ్యులుగా పనిచేశారు.

వీరి కృషికి గుర్తింపుగా "కవితా విశారద", "కవితిలక" అనే బిరుదులు, కేసరి గృహలక్ష్మి స్వర్ణకంకణం అందుకున్నారు.

## మూలాలు

* తెలుగు సాహిత్య చరిత్ర - ద్వా.నా. శాస్త్రి

వర్గం:1893 జననాలు
వర్గం:1988 మరణాలు
వర్గం:తెలుగు రచయిత్రులు
వర్గం:గృహలక్ష్మి స్వర్ణకంకణము గ్రహీతలు
వర్గం:గుంటూరు జిల్లా రచయిత్రులు
వర్గం:గుంటూరు జిల్లా మహిళా ఉపాధ్యాయులు
కనుపర్తి వరలక్ష్మమ్మ

**కనుపర్తి వరలక్ష్మమ్మ** (అక్టోబర్ 6, 1896 - ఆగష్టు 13, 1978) తెలుగు రచయిత్రి.

## జననం
వరలక్ష్మమ్మ 1896, అక్టోబర్ 6న పాలపర్తి శేషయ్య, హనుమాయమ్మ దంపతులకు బాపట్లలో జన్మించారు. ఈమెకు ఐదుగురు సోదరులు, ఇద్దరు సోదరీమణులు. 1909లో కనుపర్తి హనుమంతరావుతో వివాహం జరిగింది. హనుమంతరావు విద్యాధికుడు, హెల్త్ ఇన్‌స్పెక్టరుగా పనిచేసేవాడు.

#పదవులు - గుంటూరు జిల్లా బోర్డు సభ్యురాలు, 
#రచనలు - శారదలేఖలు, మా ఊరు, పెన్షన్ పుచ్చుకున్ననాటి రాత్రి, కథ ఎట్లా ఉండాలి, ఉన్నవ దంపతులు
#బిరుదులు - గృహలక్ష్మీ స్వర్ణరకంకణం, ఆంధ్రప్రదేశ్ సాహిత్య అకాడమీ ఉత్తమ రచయిత్రి, గుడివాడ పౌరులనుండి కవితా ప్రవీణ,

కనుపర్తి వరలక్ష్మమ్మ ప్రముఖ మాసపత్రిక గృహలక్ష్మిలో 1929 నుంచి 1934 వరకు ధారావాహికంగా శారదలేఖలు అన్న శీర్షకతో అనేక సమస్యలు చర్చిస్తూ రాసారు. తరువాత శారదలేఖలు అన్న పేరుతో పుస్తకంగా ప్రచురించేరు. ఆధునిక భావాలు గల శారద పాత్ర ద్వారా స్త్రీలని చైతన్యవంతం చేయడానికి దోహదం చేసేయి. ఒక రచయిత్రి ఒక పత్రికలో అంతకాలం ఒక కాలమ్ నిర్వహించడం అదే ప్రథమంగా గణింపబడుతోంది. 1934లో గృహలక్ష్మి స్వర్ణకంకణాన్ని అందుకున్న మొదటి మహిళ.

## రచయితగా
1919 లో ఆంగ్లానువాదా కథ అయిన సౌదామినితో రచనలు చేయడం ప్రారంభించారు. లేడీస్ క్లబ్, రాణి మల్లమ్మ, మహిళా మహోదయం, పునః ప్రతిష్ఠ వంటి నాటికలు, ద్రౌపది వస్త్ర సంరక్షణ అనే ద్విపద కావ్యం, సత్యా ద్రౌపది సంవాదం, నాదు మాట మొదలైన పద్య రచనలు చేసారు. నమో ఆంధ్ర మాతా పేరుతో గేయాలు రాసారు. గాంధీ మీద దండకం కూడా రచించారు. ఇవే కాకుండా పిల్లల పాటలు, నవలలు, పిట్ట కథలు, జీవిత చరిత్రలు, కథలు లాంటి అనేక ప్రక్రియలలో రచనలు చేసారు. వరలక్ష్మమ్మ కథలు కొన్ని తమిళ, కన్నడ, హిందీ భాషలలోకి అనువాదమయ్యాయి. వరలక్ష్మమ్మ ప్రపంచ తెలుగు మహాసభలో సన్మానం పొందిన రచయిత్రి. మద్రాసు, విజయవాడ ఆకాశవాణి కార్యక్రమాలలో పాల్గొన్న మొదటి మహిళ వరలక్ష్మమ్మ. 1921లో విజయవాడలో గాంధీని కలిసి జాతీయోద్యమంలో పాల్గొన్నారు. *నా జీవము ధర్మము, నా మతము నీతి, నా లక్ష్యము సతీ శ్రేయము. ఈ మూడింటిని సమర్ధించుటకే నేను కలము బూనితిని* అని చెప్పుకున్న రచయిత్రి. బాలికల అభ్యున్నతి కోసం బాపట్లలో స్త్రీ హితైషిణి మండలిని స్థాపించి స్త్రీల కొరకు ఎన్నో కార్యక్రమాలు చేపట్టి సమాజ సేవ చేసారు.

## మరణం
1978, ఆగష్టు 13 న మరణించారు.

## మూలాలు
#తెలుగు సాహిత్య చరిత్ర - ద్వా.నా. శాస్త్రి

బయటి లంకెలు 
* మహాత్మాగాంధీ స్మృతి సంచిక

## వనరులు
*[ https://web.archive.org/web/20090917174857/http://tethulika.wordpress.com/2009/07/16/%E0%B0%95%E0%B0%A8%E0%B1%81%E0%B0%AA%E0%B0%B0%E0%B1%8D%E0%B0%A4%E0%B0%BF-%E0%B0%B5%E0%B0%B0%E0%B0%B2%E0%B0%95%E0%B1%8D%E0%B0%B7%E0%B1%8D%E0%B0%AE%E0%B0%AE%E0%B1%8D%E0%B0%AE/]
* https://web.archive.org/web/20130818072351/http://vihanga.com/?p=9579
* కనుపర్తి వరలక్ష్మమ్మ విశిష్టవ్యక్తిత్వం https://tethulika.wordpress.com/2009/07/16/%e0%b0%95%e0%b0%a8%e0%b1%81%e0%b0%aa%e0%b0%b0%e0%b1%8d%e0%b0%a4%e0%b0%bf-%e0%b0%b5%e0%b0%b0%e0%b0%b2%e0%b0%95%e0%b1%8d%e0%b0%b7%e0%b1%8d%e0%b0%ae%e0%b0%ae%e0%b1%8d%e0%b0%ae/ 

వర్గం:1896 జననాలు
వర్గం:1978 మరణాలు
వర్గం:తెలుగు రచయిత్రులు
వర్గం:గృహలక్ష్మి స్వర్ణకంకణము గ్రహీతలు
వర్గం:గుంటూరు జిల్లా రచయిత్రులు
చావలి బంగారమ్మ

**చావలి బంగారమ్మ**, (1897 - 1970) తూర్పుగోదావరి జిల్లా, మోడేకుర్రు గ్రామంలో జన్మించిన కవయిత్రి. ఈమె ప్రముఖ కవి కొంపెల్ల జనార్ధనరావు సహోదరి.  1910 నుంచి తెలుగులో చెదురుమదురుగా వస్తున్న ఈ కవితలన్నీ 1930లో ముద్దుకృష్ణ ‘వైతాళికులు’ ద్వారా వెలుగులోకొచ్చాయి. అలా సాహితీ లోకానికి పరిచయమైన భావకవితా యుగానికి చెందిన కవయిత్రి చావలి బంగారమ్మ. ‘కాంచన విపంచి’గా వెలువడిన ఈవిడ కవితలు తెలుగు కవిత్వంలో కొత్త చూపునీ, సరికొత్త భావవ్యక్తీకరణని తీసుకొచ్చాయి.

ఆమె   గేయాలను 1930లలో భారతి, ఉదయిని, జ్వాల, ఆంధ్రపత్రిక ఉగాదిసంచికలలో ప్రచురించారు. "కాంచన విపంచి" అనే పేరుతో పుస్తకంగా 1958లో ప్రచురించారు. 

## జీవిత విశేషాలు
ఆమె తూర్పుగోదావరి జిల్లా కోనసీమకి సమీపంలో ఉన్న మోడేకుర్రులో 1897లో జన్మించింది. 1932-37 మధ్య బంగారమ్మ రాసిన కవితలని ‘భారతి, ఉదయిని’ తదితర పత్రికలు ప్రచురించాయి. అలతి అలతి పదాల్లో అనంతార్థాలను పొదగడం, గాఢమైన అనుభవాలను తేలికైన పదాలతో కవిత్వీకరించడం బంగారమ్మ కవితాగుణం. చిన్నవి, సున్నితమైనవి,  భావదృష్టికి అందలేనివాటిని సైతం లలితమైన పదాల్లో పొదిగి కవితలల్లడంలోని విలక్షణత ఆమె కవితల్లో కనిపిస్తుంది. 

జానపద గేయాల్లో కనిపించే సరళత, స్పష్టత, లయాత్మకత బంగారమ్మ కవితల్లో కనిపించే ప్రధాన లక్షణాలు. కేవలం చదవడం మాత్రమే కాక పాడుకోవడానికి అనువైన ఓ తూగు, పదాల ఒడుపు ఉంటాయి. ‘తుమ్మెదా!’ కవితలో కనిపించేది ఈ లక్షణమే.

‘కాంచన విపంచి’లోని అత్యధికం కవితలను ఆమె తన సోదరుడితో కలిసి మద్రాసులోని మల్లంపల్లి సోమశేఖరశర్మ వారింట్లో ఉంటున్నప్పుడు రచించింది. సొదరుణ్ని స్మరిస్తూ  బంగారమ్మ రాసిన స్మృతికవిత ఇది. భావకవిత్వంలో స్మృతికవిత్వం అనేది ఒక ప్రత్యేకమైన శాఖ. ఆత్మీయులను స్మరిస్తూ  వారితో ముడిపడిన జ్ఞాపకాలను ప్రస్తుతిస్తూ రాసే గాఢమైన భావతరంగమది. 

కవిత్వం ఉగ్గుపాలతో వచ్చింది; సాధనవల్ల వచ్చింది కాదు. కొంపెల్లవారి కుటుంబమే పండితుల, కవుల కుటుంబం. ఆమె  సోదరుడు జనార్దనరావు చిన్నవయసులోనే అకాలమృత్యువు వాతబడినా అప్పటికే అంత చిన్నతనంలోనే గొప్ప సాహిత్యవేత్త అనీ, గొప్ప కవీ రచయితా అనే పేరు సంపాదించుకొన్నాడు. 

## రచనలు
# *ఆ కొండ
* (1932)
# *కప్పతల్లి పెళ్లి* (1933)
# *తపస్సు* (1933)
# *కార్తిక పూర్ణిమ* (1934)
# *కాంచన విపంచి* (1958)

## ఆ కొండ


మంచులో మునిగింది
మాయమై పోయింది
ఆకాశమున గలసెనో  
ఆ కొండ
అక్కడే పడియుండెనో !

జరజరా నడిచింది
గిరగిరా తిరిగింది
ఒలు తిరిగి తాను పడెనో
ఆ కొండ
తల తిరిగి బారుమనెనో !

## మూలాలు

## వనరులు
*తెలుగు సాహిత్య చరిత్ర - ద్వా.నా. శాస్త్రి

వర్గం:1897 జననాలు
వర్గం:1970 మరణాలు
వర్గం:తెలుగు రచయిత్రులు
వర్గం:తూర్పు గోదావరి జిల్లా కవయిత్రులు
2004 ఆంధ్రప్రదేశ్ శాసనసభ ఎన్నికలు

2004 సంవత్సరంలో జరిగిన ఆంధ్ర ప్రదేశ్ శాసన సభ ఎన్నికలలో రాష్ట్రంలో అంతకు ముందున్న 9 సంవత్సరాలు అధికారంలో ఉన్న తెలుగు దేశం పార్టీ పరాజయాన్ని చవిచూడింది. ఎన్నికల అనంతరం డా. వై.ఎస్. రాజశేఖరరెడ్డి నాయకత్వంలో కాంగ్రెస్ ప్రభుత్వం అధికారంలోకి వచ్చింది.

ఈ ఎన్నికల పోలింగ్‌ రెండు దశల్లో ఏప్రిల్‌ 20, 26 తేదీల్లో జరిగింది. భారత జాతీయ కాంగ్రెస్ పార్టీ, తెలంగాణ రాష్ట్ర సమితి, కమ్యూనిస్టులు, మజ్లిస్ పార్టీలు ఎన్నికలలో పొత్తులు పెట్టుకొని ఒక కూటమిగా ఏర్పడ్డారు. తెలుగు దేశం, బి.జె.పి. పార్టీలు ఒక కూటమిగా పోటీ చేశారు.

## పార్టీల వారీగా ఫలితాలు

గెలిచినవారిలో ఒకరి "సి.పి.ఐ. ఎమ్-ఎల్., న్యూ డెమోక్రసీ"కి చెందిన అభ్యర్ధి.

## కొన్ని గణాంకాలు
 
### ఎన్నికలలో పాల్గొన్న పార్టీలు
* జాతీయ పార్టీలు
** భారతీయ జనతా పార్టీ
** బహుజన సమాజ పార్టీ
** భారతీయ కమ్యూనిస్టు పార్టీ (సి.పి.ఐ.)
** భారతీయ కమ్యూనిస్టు పార్టీ (సి.పి.ఎమ్.)
** భారత జాతీయ కాంగ్రెస్
* రాష్ట్ర పార్టీలు
** తెలుగు దేశం పార్టీ
** తెలంగాణ కాంగ్రెస్ పార్టీ (రిజిష్టర్ కానిది)
** తెలంగాణ రాష్ట్ర సమితి (రిజిష్టర్ కానిది)
** తెలంగాణ ప్రజా పార్టీ (రిజిష్టర్ కానిది)
** మజ్లిస్
** మజ్లిస్ బచావో తెహరీక్

ఈ పార్టీల అభ్యర్ధులే కాకుండా అనేక స్వతంత్ర అభ్యర్ధులు ఎన్నికల రంగంలో ఉన్నారు.

### నియోజక వర్గ లెక్కలు

### నియోజక వర్గం Vs అభ్యర్థుల సంఖ్య

*మొత్తం పోటీపడ్డ అభ్యర్థులు - 1896
*సరాసరి ఒక్కో నియోజక వర్గానికి - 6 చొప్పున
*ఏదేనీ నియోజక వర్గంలో గరిష్ఠ అభ్యర్థుల సంఖ్య - 16

### నియోజకవర్గాల వారీగా ఫలితాలు

## మూలాలు

## వెలుపలి లంకెలు

* ఎలక్షన్ కమీషన్ సైట్

వర్గం:ఆంధ్రప్రదేశ్ శాసనసభ ఎన్నికలు
వర్గం:2004 భారత రాష్ట్రాల శాసనసభల ఎన్నికలు
కాశికాపిడి

స్కాలర్ షిప్పులు పొందటానికి కాపులతో పాటు **కాశికాపిడి** కులాన్ని కూడా ప్రభుత్వం అనుమతించింది. మహారాష్ట్ర ,కర్నాటకల్లో ఇది వెనుకబడిన కులం. ఈ కులస్తులు పాత బట్టలకు స్టీలు సామానులు ఇస్తూ వ్యాపారం చేసుకుంటారు.

## మూలాలు
* http://www.andhrajyothy.com/sunday/sundayshow.asp?qry=2008/16-11/coverstory

వర్గం:కులాలు
టెహరాన్

**టెహరాన్** (ఆంగ్లం : **Tehran**) (లేదా *టెహ్రాన్*) (పర్షియన్ భాష :تهران ) ఇరాన్ రాజధాని, ఇరాన్ లోని పెద్ద నగరం. టెహరాన్ రాష్ట్రపు కేంద్రం కూడానూ. అల్‌బోర్జ్ పర్వత పంక్తుల మధ్య వ్యాపించియున్న నగరం. టెహ్రాన్ మధ్య ప్రాచ్యం లో అత్యంత పెద్ద నగరం, అత్యధిక జనాభా గల నగరం. దీని జనాభా సుమారు 74 లక్షలు. గ్రేటర్ టెహరాన్ యొక్క జనాభా దాదాపు 1 కోటి 50 లక్షలు. 

## సోదర నగరాలు
* 20px| బీజింగ్, చైనా (2006) https://web.archive.org/web/20050927230918/http://www.danwei.org/archives/001506.html
* 20px| గ్రేట్ నెక్, అ.సం.రా. (15 November 2008)https://web.archive.org/web/20070104020957/http://www.lacity.org/sistercities/
* 20px| కారకాస్, వెనుజులా (2005) http://www.irna.ir/en/news/view/line-22/0507290705201848.htm 
* 20px| హవానా, క్యూబా (2001) http://www.payvand.com/news/01/mar/1053.html 
* 20px లండన్, యునైటెడ్ కింగ్ డం (19 March 1993) 
* 20px| లాస్ ఏంజిలిస్, అ.సం.రా. (26 May 1972)https://web.archive.org/web/20070104020957/http://www.lacity.org/sistercities/
* 20px| ప్రిటోరియా, దక్షిణ ఆఫ్రికా (2002) http://www.dfa.gov.za/foreign/Multilateral/profiles/persian.htm
* 20px మాస్కో, రష్యా (2004)  https://web.archive.org/web/20090105114236/http://el.mos.ru/cgi-bin/pbl_web?vid=2&osn_id=0&id_rub=2368&news_unom=35877
* 20px| మిన్‌స్క్, బెలారూస్ (2006) http://www.mtsmondo.com/news/world/story.php?vest=35911

### దృశ్య మాలిక

## ఇవీ చూడండి
* ఇరాన్

## మూలాలు

## బయటి లింకులు

* Google Map - Tehran (with pictures)
* Tehran Map
* Tehran Daily Photos
* Tehran Line
* Shapour Bahrami, *Tehran, Iran*, Photo Set, flickr.
* Shapour Bahrami, *The Sepahsalar Mosque, Tehran*, Photo Set (the photo stream is to be followed to the right direction), flickr.
* Scott Peterson, *Iran's Peace Museum: The reality vs. the glories of war*, The Christian Science Monitor, December 24, 2007. (On Iran's ''Peace Museum'' in Tehran)
* Said Rafiee, *The Beautiful and Modern City of Tehran*, YouTube (3 min 38 sec).

వర్గం:ఇరాన్
వర్గం:ఆసియా రాజధానులు
వర్గం:నగరాలు
దొంగల్లో దొర (అయోమయ నివృత్తి)

* దొంగల్లో దొర (1957 సినిమా)

* దొంగల్లో దొర (1985 సినిమా)
శ్రీ రాజా లక్ష్మీ పురస్కారం

శ్రీ రాజా లక్ష్మీ ఫౌండేషన్ స్థాపించిన తర్వాత 1979 నుండి విశేష ప్రజ్ఞ కనపరిచిన ప్రముఖ వ్యక్తులకు వివిధ రంగాలలో బహుమతులను ఇవ్వడం మొదలుపెట్టారు.

## రాజా లక్ష్మీ బహుమతి గ్రహీతలు
thumb|150px|మొట్టమొదటి రాజాలక్ష్మీ అవార్డును 19.11.1979న శ్రీశ్రీకి అందజేస్తున్న డా. బెజవాడ గోపాలరెడ్డి
thumb|150px|1985లో మాండొలిన్ శ్రీనివాస్‌కు అవార్డును అందజేస్తున్న శ్రీమతి మహాలక్ష్మి
thumb|150px| 2004లో శ్రీమతి సుధామూర్తికి అవార్డు అందజేస్తున్న సద్గురు శివానందమూర్తి.

## రాజా లక్ష్మీ సాహిత్య బహుమతి గ్రహీతలు
thumb|225px|ముళ్ళపూడి వెంకట రమణకు 1995లో అవార్డు అందజేస్తున్న మేయర్ సబ్బం హరి.

## రాజా లక్ష్మీ వైదిక పురస్కార గ్రహీతలు

## ప్రత్యేక బహుమతి గ్రహీతలు

1983 - పాలగుమ్మి పద్మరాజు

1992 - ఎమ్.ఎ.భరత్

1998 - భావరాజు సర్వేశ్వరరావు

2002 - గొల్లపూడి మారుతీరావు
 
2004 - బాపు & ముళ్ళపూడి వెంకటరమణ

## స్మారక ఉపన్యాసాలు
thumb|175px|2007 సంవత్సరానికి స్మారక ఉపన్యాసం ఇస్తున్న టి.ఎ. వెంకటేశ్వరన్.
2002 - ఎ.ప్రసన్నకుమార్

2003 - అజేయ కల్లమ్

2004 - డా.బి.పి.రాజన్

2005 - టి.వి.సాయిరామ్ & బి.ఎమ్.రావు

2006 - కె.శివప్రసాద్ గుప్త
 
2007 - కె.ఛాయాదేవి, డా.కె.వెంకటేశ్వరులు & టి.ఎ.వెంకటేశ్వరన్

2008 - డా.పేరల బాలమురళి

## బయటి లింకులు
* తెలుగు లలిత కళా సమితి సమాచారం

; పత్రికలలో వార్తలు

* శరత్, కోనేరు హంపిలకు బహుమతి, హిందూ పత్రిక 2008 ఆగస్టు 15 
* చెస్ నిపుణికి, టేబుల్ టెన్నిస్ ఆటగానికి రాజాలక్ష్మీ అవార్డు - హిందూ - ఆగష్టు 14, 2008 
* రాజా లక్ష్మీ అవార్డుల ప్రదానం - హిందు - నవంబరు 20, 2007 
* హిందూ - మార్చి 16, 2007
* హిందూ - నవంబరు 21, 2006 
* ఎస్.పి. బాలుకి అవార్డు - హిందూ ఆగష్టు 15, 2006 
* మల్లాది చంద్రశేఖర శాస్త్రికి బహుమతి - హిందూ - ఆగష్టు 15, 2005 
* ''Raja-Lakshmi Award for Sudha Murty'', ఇండియన్ ఎక్స్‌ప్రెస్ - ఆగష్టు 15 2004
* సుధామూర్తికి అవార్డు - హిందూ - ఆగష్టు 15, 2004
* హిందూ- నవంబరు 25, 2002

వర్గం:భారతీయ పురస్కారాలు
గడ్డం రాంరెడ్డి

**జి.రాంరెడ్డి**గా సుపరిచితులైన **గడ్డం రాంరెడ్డి** (డిసెంబరు 4, 1929 - జూలై 2, 1995) దూరవిద్య ప్రముఖులు, సమాజ శాస్త్ర విజ్ఞానంలో మేటి వ్యక్తి. వీరిని "సార్వత్రిక విశ్వవిద్యాలయ పితామహుడు" (Father of Open Universities) గా పరిగణిస్తారు.

## జననం
వీరు 1929 డిసెంబరు 4న కరీంనగర్ జిల్లా మైలారం గ్రామంలో జన్మించారు. ఉస్మానియా విశ్వవిద్యాలయంలో రాజకీయ శాస్త్రంలో ఎమ్.ఎ. పట్టా పొంది పి.హెచ్.డి. స్వీకరించారు. 1977 వరకు అక్కడే ప్రొఫెసర్ గా పనిచేశారు. 1977 నుండి 1982 మధ్య కాలంలో ఉపసంచాలకులుగా పనిచేశారు. వీరు హైదరాబాదులోని భారత సమాజ విజ్ఞాన పరిశోధనా మండలి (Social Sciences Research Council), దక్షిణ ప్రాంతీయ కేంద్రానికి వ్యవస్థాపక డైరెక్టర్ గా సమాజ శాస్త్రంలో పలు ప్రయోగాలు చేశారు.

1980 దశాబ్దంలో వీరు దూరవిద్య వైపు దృష్టి మళ్ళించి దానిపై విశేషాధ్యయనం చేశారు. ప్రపంచ ప్రసిద్ధిచెందిన బ్రిటిష్ ఓపెన్ యూనివర్సిటీ గురించి నిశితంగా పరిశీలించారు. ఆంధ్ర ప్రదేశ్ ప్రభుత్వం కోరిక మేరకు సార్వత్రిక విశ్వవిద్యాలయం మన రాష్ట్రంలో ప్రారంభించే విషయంలో ఒక నివేదిక సమర్పించారు. దీనిని ప్రభుత్వం ఆమోదించి 1982 లో దేశంలో మొట్టమొదటగా ఆంధ్ర ప్రదేశ్ సార్వత్రిక విశ్వవిద్యాలయం ఏర్పడింది. దీనిని డాక్టర్ బి.ఆర్.అంబేద్కర్ సార్వత్రిక విశ్వవిద్యాలయముగా నామకరణం చేశారు. దీనికి మొదటి వైస్ ఛాన్సలర్ గా వీరిని నియమించారు. వీరి కృషిని గుర్తించి భారత ప్రభుత్వం 1985లో ప్రారంభించిన ఇందిరాగాంధీ సార్వత్రిక విశ్వవిద్యాలయం వైస్ ఛాన్సలర్ గా నియమించింది. అక్కడ వారు చేసిన కృషి అంతర్జాతీయ గుర్తింపు పొందింది. తరువాత 1991లో భారత ప్రభుత్వం వీరిని కొత్త ఢిల్లీలోని యూనివర్సిటీ గ్రాంట్స్ కమిషన్ ఛైర్మన్ గా నియమించింది. ప్రపంచంలోని ప్రముఖ సార్వత్రిక విశ్వవిద్యాలయాలను పరిశీలించి సార్వత్రిక వ్యవస్థకు ఒక చక్కని నమూనా తయారుచేసి తొలిసారిగా ఆసియా అభివృద్ధి బ్యాంకు ఏర్పాటుచేసిన అంతర్జాతీయ సదస్సులో ప్రకటించారు. ఈ నమూనా పలుదేశాలలో సార్వత్రిక విశ్వవిద్యాలయాలు ఏర్పాటు చేసుకోడానికి తోడ్పడింది. బంగ్లాదేశ్ ప్రభుత్వం తమ మొదటి సార్వత్రిక విశ్వవిద్యాలయానికి వీరిని సలహాదారుగా నియమించింది.

ఆంధ్ర ప్రదేశ్ లోను, భారతదేశంలోను కొన్ని విశ్వవిద్యాలయాలు గౌరవ డాక్టరేట్ పట్టాలు ప్రదానం చేశాయి. ఉస్మానియా విశ్వవిద్యాలయంలోని దూరవిద్యా విభాగానికి వీరి పేరుపెట్టారు. వీరికి 1994లో ప్రతిష్ఠాత్మకమైన శ్రీ రాజా లక్ష్మీ పురస్కారం ప్రదానం చేశారు.

## మరణం
దూరవిద్యా పితామహులైన రాంరెడ్డి గారు లండన్లో జూలై 2, 1995లో పరమపదించారు.

## మూలాలు
*20వ శతాబ్ది తెలుగు వెలుగులు, పొట్టి శ్రీరాములు తెలుగు విశ్వవిద్యాలయం, హైదరాబాదు, 2005.

## బయటి లింకులు
*కామన్ వెల్త్ ఆఫ్ లెర్నింగ్ లో రాంరెడ్డి గురించి.
*ప్రొ.జి.రాంరెడ్డి దూరవిద్యా కేంద్రం అధికారిక వెబ్ సైట్.

వర్గం:1929 జననాలు
వర్గం:1995 మరణాలు
వర్గం:నిజాం కళాశాల పూర్వవిద్యార్ధులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:కరీంనగర్ జిల్లా విద్యావేత్తలు
వర్గం:కరీంనగర్ జిల్లా ఉపాధ్యాయులు
గణపతిశాస్త్రి

**గణపతి శాస్త్రి** (ఆంగ్లం: Ganapati Sastri) కొందరు భారతీయుల పేరు.
* అయ్యల సోమయాజులు గణపతిశాస్త్రి, సుప్రసిద్ధ పండితులు.
* ఉప్పులూరి గణపతి శాస్త్రి ప్రముఖ వేద పండితులు.
* చర్ల గణపతిశాస్త్రి, సుప్రసిద్ధ వేద పండితులు, అనువాదకులు.
* పిలకా గణపతిశాస్త్రి, సుప్రసిద్ధ భావకవి, నవలా రచయిత, అనువాదకులు, సంపాదకులు.

* తమ్మర గణపతి శాస్త్రి, తంజావూరు జిల్లా తిరుప్పంగూర్ కు చెందిన ప్రముఖ స్వాతంత్ర్య సమర యోధుడు.

వర్గం:పుంలింగ పేర్లు
జోగి

ఆంధ్ర ప్రదేశ్ వెనుకబడిన కులాల జాబితా ఏ గ్రూపులోని 10 వ కులం **జోగి ** . జోగీ జోగీ రాసుకుంటే బూడిద రాలుతుంది అని సామెత. జోగులు విభూతి ధారులై ఉండొచ్చు. స్త్రీని భోగ్య వస్తువుగా భావించిన ఆనాటి మత విధానాలు బసివి, జోగిని వ్యవస్థలకు ప్రాణం పోశాయి. క్రమేణా జోగి ఒక కులంగా మారింది. శివుడిని బీరజడల జోగి అంటారు. జోగులు శైవులు.జోగి కులస్తులు జీవనం కోసం రాయలసీమలో అర్చకత్వాన్ని ఆసరాగా చేసుకుం టే... శ్రీకాకుళం జిల్లాలో వ్యవసాయంలో స్థిరపడ్డారు. మరికొందరు బిక్షాటన…ను ఎంచుకోగా... అత్యధికులకు మాత్రం మూలికా వైద్యమే జీవనాధారం. .కొందరు ఈత చాపలు కూడా చేస్తుంటారు. జోగి అనగానే జోగినీ వ్యవస్థకు చెందిన కులంగా సమాజం భావించి, అదోలా చూస్తోంది. దీంతో స్థాని కంగా ఉన్న బిసీ కులాల్లోని పెద్ద కులాన్ని ఎంచుకుని... అదే తమ కులమని చెప్పుకుంటూ... వారిలో క్రమేణా కలిసిపోతున్నారు.గతంలో జోగి కులస్తులు భుజం మీదినుం చి కిందికి జాలువారే పొడవాటి వస్త్రాన్నో, చీరనో వేసుకు నేవారు.వనమూలికలతో కూడిన జోలె... మరోపక్క కొండచిలవనో, పసరిక పామునో భుజంపై వేసుకుని వీధుల వెంట తిరుగుతూ మందులు అమ్ముతుంటారు. కాలానుగుణంగా వీరి వేషధారణలో మార్పు వచ్చింది. అనుకూలంగా ఉంటేనే ఆయా గ్రామాల్లో ఉంటారు. లేదంటే మరో గ్రామానికి వెళతారు. వీరి వైద్యంలో వనమూలికల ప్రాధాన్యమే ఎక్కువగా ఉన్నా... మూర్చ రోగికి మాత్రం నొసటిపై కాల్చి వైద్యం చేస్తారు. విషానికి విరుగుడు మందు వీరి వెంట ఎప్పుడూ ఉంటుంది. వివిధ రకాల వనమూలికలూ వీరి వద్ద లభిస్తాయి. దీంతో ఆయుర్వేద వైద్యులు మూలికల కోసం వీరిని ఆశ్రయిస్తుంటారు. చార్మినార్‌ సమీపంలోని గుల్జార్‌ హౌస్‌ దగ్గర వీరిని జడిబుడివాలా' లుగా పిలుస్తుంటారు.రంగారెడ్డి, మహబూబ్‌నగర్‌ జిల్లాల్లో ఇప్పటికీ మేరల పద్ధతి కొనసాగుతోంది. భూస్వాముల పశువులకు వైద్యం చేస్తారు. ఏడాది మొత్తం వైద్యం అందించినందుకు వీరికి భూస్వామి పంట కోత కోశాక ఒక మోపు ఇస్తాడు.కొందరు తల్లిదండ్రులు తినీతినక తమ కుమార్తెలను ఉన్నత చదువులు చదివించారు. పీజీలు పూర్తి చేశారని బిడ్డలను చూసి సంబరపడిపోయారు. అయితే వీరికి పెళ్ళి ప్రయత్నాలు ప్రారంభిస్తే తగిన వరుడే దొరకట్లేదు.ఎరమ్రట్టి నేలపై వర్షం కురిస్తే... పెండలం పురుగు మాదిరి పురుగులు మట్టిలోంచి బయటికి వస్తాయి. వీటి చర్మంపై ఉండే సన్నటి నూగు ముఖమల్‌ వస్త్రం మాదిరీ మెరుస్తుంటుంది. వీటిని పట్టి వేయించి, ప్యాక్‌ చేసి అమ్ముతారు. రియల్‌ ఎస్టేట్‌ వ్యాపా రం ఊపు అందుకోవటంతో ఈ పురుగులు అంతరించే స్థితి దాపురించింది.వనమూలికలను గుర్తించే పరిజ్ఞా నం ఉన్న జోగి కులస్తులకు నర్సరీ లలో శిక్షణ ఇప్పించాలి వనమూలికల అమ్మకాల నిమిత్తం డ్వాక్రా గ్రూపులు తయారు చేసిన వస్తువులను మార్కెట్‌ చేసేందుకు ఏ విధంగా అవకాశం కల్పిస్తు న్నారో... వీరికీ అలాంటి సౌకర్యం కల్పించాలని కోరుతున్నారు.మహబూ బూనగర్‌ కొడంగల్‌ మండలం ఆషన్‌పల్లి సర్పంచ్‌ మినహా మా కులానికి ఎక్కడా ఎటువంటి రాజకీయ ప్రాతినిధ్యం లేదంటున్నారు.రాజధానిలో మా కులంవారి కోసం ఓ కమ్యూనిటీ హాలు నిర్మిం చుకునే అవకాశం ప్రభుత్వం కల్పించాలి. జొగి కులస్తులలో విద్యపట్ల అవగాహన పెంచేందుకు ప్రభుత్వం ప్రత్యేక శ్రద్ధ తీసుకోవాలి. మా కులానికి చెందిన వారు కుల ధ్రువీ కరణ పత్రాలు పొందాలంటే అనేక ఇబ్బందులు ఎదురవుతున్నాయని వాపోతున్నారు.

## మూలాలు
*http://www.suryaa.com/showspecialstories.asp?ContentId=5353

వర్గం:కులాలు
మృత సముద్రం

**మృత సముద్రం** పశ్చిమాన ఇజ్రాయేల్, వెస్ట్ బ్యాంక్, తూర్పున జోర్డాన్ దేశాల మధ్యన గల ఉప్పునీటి సరస్సు. ఇది సముద్రమట్టానికి 420 మీటర్ల దిగువన ఉన్నది, దీని అంచులు భూతలంపై ఉన్న పొడిభూమిలన్నింటికంటే దిగువన ఉన్న ప్రాంతం. మృత సముద్రం 380 మీటర్ల లోతున, ప్రపంచంలో అత్యంత లోతైన ఉప్పునీటి సరస్సు. అంతేకాక 33.7% శాతం లవణీయతతో ప్రపంచంలోనే అత్యంత ఉప్పగా ఉండే జలాశయాలలో ఒకటి. అస్సల్ సరస్సు (జిబూబీ), గరబొగజ్కోల్, అంటార్కిటికాలోని మెక్‌ముర్డో పొడి లోయలలోని లవణీయత ఎక్కువైన డాన్ హువాన్ కుంట వంటి కొన్ని సరస్సులు మాత్రమే మృతసముద్రాని కంటే ఉప్పగా ఉన్నాయి. అత్యంత లవణీయత కలిగిన సరస్సు, వాండా సరస్సు సముద్రం కంటే 8.6 రెట్లు అధిక లవణీయత కలిగి ఉంది. మృత సముద్రం, మధ్యధరా సముద్రం కంటే పది రెట్లు ఉప్పగా ఉన్నదని నిపుణుల అంచనా (34% శాతంతో మధ్యధరా సముద్రం యొక్క 3.5% శాతంతో పోల్చినపుడు). ఈ లవణీయత వలన మృతసముద్రం జంతుజాలం యొక్క మనుగడకు అత్యంత కఠోరమైన ఆవరణంగా ఉంది. మృత సముద్రం 67 కిలోమీటర్ల పొడవు, అత్యంత వెడల్పైన ప్రదేశంలో 18 కిలోమీటర్ల వెడల్పు మేరకు విస్తరించి ఉంది. ఇది జోర్డాన్ రిఫ్ట్ లోయలో ఏర్పడినది. దీని ప్రధాన నీటివనరు జోర్డాన్ నది.

వేలాది సంవత్సరాలుగా మృతసముద్రం మధ్యధరా సముద్రపు తీరప్రాంతాలనుండి అనేకమంది యాత్రికులను ఆకర్షించింది. బైబిల్లో దావీదు రాజు ఇక్కడే తలదాచుకున్నాడు. హేరోదు పాలనాకాలంలో ప్రపంచములోనే మొట్టమొదటి హెల్త్ రెసార్ట్్‌గా మృతసముద్రం పేరుతెచ్చుకున్నది. ఈజిప్టు ప్రజలు మమ్మీలను భద్రపరచడానికి ఉపయోగించిన లేపనాల నుండి ఎరువులలో వాడే పొటాష్ వరకు అనేక రకాల ఉత్పత్తులను మృత సముద్రం సరఫరా చేసింది. మృత సముద్రం నుండి లభ్యమయ్యే లవణాలు, ఖనిజాలు సౌందర్యసాధనాలు తయారుచేయటానికి ప్రజలు ఉపయోగించేవారు.

అరబ్బీ భాషలో మృతసముద్రాన్ని  ("మృత సముద్రం") అని పిలుస్తారు. దీన్ని "లోత్ సముద్రం" అని కూడా పిలుస్తారు. చారిత్రకంగా అరబ్బీ భాషలో సమీప పట్టణం పేరు మీద జోర్ సముద్రం అన్న పేరు కూడా ఉంది. హీబ్రూలో మృతసముద్రాన్ని **, ("ఉప్పు సముద్రం," "మృత్యువు సముద్రం") అని పిలుస్తారు. పూర్వము దీన్ని కొన్నిసార్లు  "తూర్పు సముద్రం" అనీ, "అరబా సముద్రం" అని కూడా అనేవారు. గ్రీకులు దీన్ని *ఆస్ఫాల్టైట్స్ సరస్సు* అనేవారు.

## మూలాలు

వర్గం:ఉప్పునీటి సరస్సులు
వర్గం:సముద్రాలు
వర్గం:ఇజ్రాయిల్
వర్గం:జోర్డాన్
వర్గం:సరస్సులు
భారతీయుడు (అయోమయ నివృత్తి)

* భారతీయుడు (సినిమా)
* భారతదేశ పౌరుడు లేదా భారత జాతీయుడు
జ్యేష్ఠ శుద్ధ పాడ్యమి

**జ్యేష్ఠ శుద్ధ పాడ్యమి** అనగా జ్యేష్ఠమాసములో శుక్ల పక్షములో పాడ్యమి తిథి కలిగిన మొదటి రోజు.
thumb|213x213px|మావుళ్ళమ్మ దేవాలయంలో ఉత్సవాలు

## సంఘటనలు
* భీమవరం లోని మావూళ్ళమ్మ దేవస్థానం ఆధ్వర్యంలో ప్రతి సంవత్సరం జ్యేష్ఠమాసం జాతర ఈ రోజు ప్రారంభమౌతుంది.

## జననాలు
*సా.శ. 1896 : స్వామి జ్ఞానానంద పుట్టినరోజు.

## మరణాలు
2007

## పండుగలు, జాతీయ దినాలు

## బయటి లింకులు

## మూలాలు

వర్గం:జ్యేష్ఠమాసము
దిలీప్ కుమార్

**యూసుఫ్ ఖాన్** (**Yusuf Khan**) (హిందీ భాష :यूसुफ़ ख़ान), ఉర్దూ భాష: یوسف خان ; (జననం డిసెంబరు 11, 1922), **దిలీప్ కుమార్** **Dilip Kumar** (హిందీ భాష दिलीप कुमार), (ఉర్దూ భాష: دِلِیپ کُمار) గా ప్రసిద్ధి చెందినాడు. ఇతని నివాసం ముంబై బాంద్రా ప్రాంతం.

## ప్రస్థానం
దిలీప్‌ కుమార్‌ 1944లో మొదటి సినిమా *[[:en:Jawhar Bhata (1944 film)|జ్వార్ భాటా]]* (పోటు, పాట్లు), 1944, అంతగా గుర్తింపు పొందలేదు. 1947 లో నిర్మించిన *[[:en:Jugnu (1947 film)|జుగ్ను]]* (మిణుగురు పురుగు) ఇతని మొదటి హిట్ సినిమా. *[[:en:Deedar|దీదార్]]* (1951), *[[:en:Amar (1954 film)|అమర్]]* (1954), *[[:en:Devdas (1955 film)|దేవదాస్]]* (1955), *[[మధుమతి]]* (1958) లో ఇతని నటన ఇతనికి "ట్రాజెడీ కింగ్" అనే ఖ్యాతి తెచ్చి పెట్టింది. 1960 లో కే.ఆసిఫ్ నిర్మించిన మొఘల్ ఎ ఆజం ఇతడి జీవితంలో ఒక కీర్తి పతాకం. ఈయన అలనాటి ప్రఖ్యాత నటీమణి సైరా బానును వివాహమాడాడు.

## ఇవీ చూడండి
* బాలీవుడ్

## ఇతర సినిమాలు
* రామ్ ఔర్ శ్యాం (1967) ; 1964 లో బి.నాగిరెడ్డి నిర్మించిన తెలుగు చిత్రం రాముడు భీముడు ఆధారంగా నిర్మించబడింది. దీని నిర్మాత చక్రపాణి, బి.నాగిరెడ్డి.

## మరణం
దిలీప్‌ కుమార్‌ అనారోగ్యంతో బాధపడుతూ ముంబైలోని హిందుజా ఆస్పత్రిలో చికిత్స పొందుతూ 7 జులై 2021న మరణించాడు.

## బయటి లింకులు
* 
* Life History Of Dilip Kumar
* The Legend, Tragedy King lives on
* Excerpts from Dilip Kumar’s Biography 

## మూలాలు

వర్గం:1922 జననాలు
వర్గం:పార్లమెంటు సభ్యులు
వర్గం:హిందీ సినిమా నటులు
వర్గం:బాలీవుడ్
వర్గం:దాదాసాహెబ్‌ ఫాల్కే అవార్డు గ్రహీతలు
వర్గం:భారతీయ సినిమా దర్శకులు
చెదలు

**చెద** లేదా **చెదపురుగు** (ఆంగ్లం Termites) ఒక విధమైన కీటకాలు. వీటిని సాధారణంగా తెల్ల చీమలు (White ants) అని పిలిచినా, ఇవి నిజమైన చీమలు కావు. చెదపురుగులు సాంఘికంగా జీవించే కీటకాలలో ఒకటిగా ఐసోప్టెరా (Isoptera) క్రమంలో వర్గీకరిస్తారు. అయితే నిజంగా సాంఘికంగా జీవించే కీటకాలన్నింటినీ హైమెనోప్టెరా క్రమంలో ఉంచుతారు. 

ఇవి ఎక్కువగా చనిపోయిన వృక్ష సంబంధ పదార్ధాలపై జీవిస్తాయి. ముఖ్యంగా కలప, ఎండిన ఆకులు, మట్టి, జంతువుల పేడ వీని ఆహారం. గుర్తించబడిన 4,000 జాతులలో సుమారు 10 శాతం చెద పురుగులు మాత్రమే వాణిజ్యపరంగా ప్రాముఖ్యమున్నవి. ఇవి కట్టడాలకు, పంటలకు, అడవులకు నష్టం కలిగిస్తాయి. ఉష్ణ ప్రాంతాలలో చెద పురుగులు పర్యావరణ పరిరక్షణలో మృతిచెందిన వృక్ష సంబంధమైన వాటిని తిరిగి భూమిలోకి చేరుస్తాయి.

వర్గం:కీటకాలు
జక్కన్న

**జక్కన్న ఆచారి** (శిల్పి) (ఆంగ్లం : **Jakkanna**) సా.శ. 12వ శతాబ్దంలోకర్నాటకలోని హోయసల రాజులకాలం నాటి శిల్పి. కర్నాటక రాష్ట్రం, హసన్ జిల్లా బేలూరు, హళిబేడులో గల ఆలయాల శిల్పకళ జక్కన్న చే రూపుదిద్దుకున్నదే. బేలూరు చెన్నకేశవ ఆలయంలో గల శిల్పాలు ఇతని కళావిజ్ఞతకు తార్కాణం.

## జీవితచరిత్ర

జక్కనాచారి కర్ణాటకలోని తుముకురు దగ్గర కైదల అనే గ్రామంలో జన్మించాడు. వీరి జీవితం అంతా ప్రేమ, కళలకు అంకితం చేసిన ధన్యజీవి. ఇతడు నృపహయ అనే రాజు కాలంలో జీవించాడు. వివాహం చేసుకున్న అనతికాలంలోనే శిల్పకళ మీద అభిరుచితో దేశాటన కోసం ఇల్లు వదిలి వెళ్ళిపోయాడు. సుదూర ప్రాంతాలు ప్రయాణించి ఎన్నో దేవాలయాలు నిర్మించి శిల్పకళలో నిమగ్నమై భార్యను, కుటుంబాన్ని మరిచిపోయాడు.

జక్కనాచారి భార్య ఒక బిడ్డకు జన్మనిచ్చింది; అతడే ఢంకనాచారి. చిన్నప్పుడే శిల్పిగా తీర్చిదిద్దబడిన ఢంకన తండ్రిని వెదుకుతూ దేశాటనం మీద వెళతాడు. బేలూరులో అతనికి శిల్పిగా అవకాశం లభిస్తుంది. అక్కడ పనిచేస్తున్న సమయంలో జక్కన చెక్కిన ఒక శిల్పంలో లోపం ఉన్నదని ఢంకన గుర్తిస్తాడు. కోపగించిన జక్కన్న లోపాన్ని నిరూపిస్తే కుడి చేతిని ఖండించుకుంటానికి ప్రతిజ్ఞ చేస్తాడు. పరీక్షించిన తరువాత ఆ శిల్పంలోని లోపం నిజమైనదేనని నిరూపించబడుతుంది. ప్రతిజ్ఞా పాలన కోసం జక్కన్న తన కుడి చేతిని తానే నరుక్కుంటాడు. ఆ సమయంలోనే వీరిద్దరు తండ్రీకొడుకులని గుర్తిస్తారు. జక్కన్న తండ్రిని మించిన తనయునిగా ప్రసిద్ధిపొందుతాడు.

## చెన్నకేశవ దేవాలయం

[right|thumb|upright|చెన్నకేశవ ఆలయం [బేలూరు]]

అనంతరం జక్కనాచారికి క్రిడాపురలో చెన్నకేశవ దేవాలయం నిర్మించమని ఆనతి లభిస్తుంది. అది పూర్తయిన తరువాత అక్కడి దేవుడు అతని కుడి చేతిని తిరిగి ప్రసాదిస్తాడని చెబుతారు. ఈ సంఘటన ప్రకారం, క్రిడాపురను కైడల అని వ్యవహరిస్తున్నారు. కన్నడంలో 'కై' అనగా చేయి అని అర్థం.

## జక్కనాచారి అవార్డులు

ఇంతటి ప్రసిద్ధిచెందిన కళాకారుని జ్ఞాపకార్ధం కర్ణాటక ప్రభుత్వం ప్రతి సంవత్సరం అదే రాష్ట్రానికి చెందిన సుప్రసిద్ధ శిల్పులు, కళాకారులకు జక్కనాచారి అవార్డులు ప్రదానం చేస్తుంది.

## ఇవీ చూడండి
* అమరశిల్పి జక్కన (సినిమా-1964)  
* జక్కనాచారి పురస్కారం

## బయటి లింకులు
*https://web.archive.org/web/20081121211049/http://www.mylibnet.org/bah.html
*https://web.archive.org/web/20081012123320/http://www.indiantemples.com/Karnataka/halebidu.html
*http://en.wikipedia.org/wiki/Chennakesava_Temple
*Article on the life of Jakanachari
*Article on Jakanachari state award

వర్గం:కళాకారులు
వర్గం:శిల్పకారులు
వర్గం:కర్ణాటక
ఆంధ్రప్రదేశ్ షెడ్యూల్డు కులాల జాబితా

thumb|492x492px|అరుంధతీయ కులం వంశపురుషునిగా భావించే జాంబవంతుడు
**షెడ్యూల్డు కులాలు** అనగా (ఎస్సీల్లో) చేర్చడానికి రాజ్యాంగం ప్రకారం ఉండవలసిన అర్హత - ‘సాంప్రదాయ అంటరానితనం వల్ల ప్రత్యక్షంగా, పరోక్షంగా అత్యంత సాంఘిక, ఆర్థిక వెనుకబాటుతనానికి గురికావడం. ప్రసుతం ఆంధ్ర ప్రదేశ్ షెడ్యూల్డు కులాల జాబితాలో 61 కులాలున్నాయి: ఒక్కోకులానికి సంప్రదాయకంగా ఒక్కో వృత్తి ఉంది. ఎస్సీలను బీసీల మాదిరిగానే 4 భాగాలుగా ఎ, బి, సి, డి గ్రూపులుగా విభజిస్తూ 1997 జూన్‌లో ప్రభుత్వ ఉత్తర్వులు నెం. 68, 69లను విడుదలయ్యాయి. మాల మహానాడు సుప్రీం కోర్టులో సవాలు చేయగా, 2004 నవంబరు 5న వర్గీకరణ చేసేందుకు రాష్ట్ర ప్రభుత్వానికి అధికారంలేదనీ, ఈ చర్య పార్లమెంట్‌లో రాజ్యాంగ సవరణ బిల్లు ఆమోదంతోనే సాధ్యమనీ ప్రకటిస్తూ జి.ఒ.ను రద్దు చేసింది.

# ఆది ఆంధ్ర
# ఆది ద్రవిడ
# అనాముక
# అరెమాల
# అరుంధతీయ - తోలుపని
# అరవమాల
# బారికి - గ్రామ కాపరి, బోయీ
# బావురి - బుట్టలతయారీ
# బేడజంగం, బుడగ జంగం
# బైండ్ల - మాదిగల పౌరోహిత్యం, మైసమ్మ మారెమ్మలను మేల్కొల్పటం
# బ్యాగరి, బ్యాగర - కాటికాపరి, నేతపని
# చాచాతి - పండ్లు పూలు అమ్మటం, పాకీపని
#చలవాది - గ్రామకాపరి, డోలువాయించటం
#చమర్, మోచి ముచ్చి, చమర్ రవిదాస్, చమర్ రోహిదాస్ - తోలుపని
#చంభర్ - తోలుపని
#ఛండాల
#డక్కలి, డొక్కలవారు - మాదిగల వంశవృక్షాలు కథాగానం చేయటం, తోలుపని
#దండాసి - గ్రామకాపరి
#ధోర్ - తోలుపని
#దోమ్, దొంబర, పైడి, పానో - నేతపని, సంగీతం, డోలు, గూలకాపరి పని
#ఎల్లమ్మవారు, యెల్లమ్మవాండ్లు
#దూసి, హడ్డి, రెల్లి, చాచండి - పండ్లు పూలు అమ్మటం, పాకీపని
#గొడగాలి, గొడగుల - బుట్టలతయారీ
#గొడారి - తోలుపని
#గోసంగి -పశుసంరక్షణ, వ్యవసాయం, రాజులవద్ద యుద్ద సైనికులు, ప్రస్తుతం గ్రామ సుంకరి 
#హొలయ - నేతపని
#హొలేయదాసరి - పౌరోహిత్యం
#జగ్గలి - తోలుపని
#జాంభవులు - తోలుపని
#కొలుపులవాండ్లు, పంబడ, పంబండ, పంబల - సోదె చెప్పటం, నాట్యం, మేళం, ఎల్లమ్మ, ముత్యాలమ్మలను మేల్కొల్పటం
#మదాసికురువ, మదారికురువ - గొర్రెలకాపరులు
#మాదిగ
#మాదిగదాసు, మాదిగమస్తు 
#మహర్ - నేతపని
#మాల - ముతక వస్త్రాలు నేతపని, గ్రామకాపరి, వ్యవసాయకూలి,
#మాలదాసరి
#మాలదాసు - పౌరోహిత్యం
#మాలహన్నాయి - దిమ్మర్రులు
#మాలజంగం - పౌరోహిత్యం
#మాలమస్తి - దొమ్మరి విద్య
#మాలసాలె, నేతకాని -నేతపని /ముతక వస్త్రాలు , నీరటి, సుంకరి
#మాలసన్యాసి - భిక్షాటన
#మాంగ్ - పాములు పట్టటం, డోలువాయించటం
#మాంగ్ గరోడి - గేదెలకుక్షౌరం చేయటం, చాపలు తయారీ
#మన్నె - వ్యవసాయకూలి
#మష్తి - ముతక వస్త్రాలు మరియు వ్యవసాయ కూలీలు
#మాతంగి - పాటలుపాడుతూ బిక్షాటన
#మెహ్తార్ - పాకీపని
#మిత్తుల అయ్యవారు - మాల పురోహితులు
#ముండల - నేతపని
#పాకి, మోటి, తోటి
# (ఈ నంబరుగల కులం 2002 లో తొలగించబడింది)
#పామిడి - నేతపని
#పంచమ, పెరయ
#రెల్లి - పండ్లు పూలు అమ్మటం, పాకీపని
#సమగర - తోలుపని
#సంబాస్ - బొందలు తవ్వటం, రండోలువాయించటం
#సప్ర - పండ్లు పూలు అమ్మటం, పాకీపని
#సిందోళ్ళు, చిందోళ్ళు - నాటకాలు, నాట్యం
#యాతాట
#వల్లువన్

## ఇవి కూడా చూడండి
*ఆంధ్రప్రదేశ్ వెనుకబడిన కులాల జాబితా
*ఆంధ్రప్రదేశ్ షెడ్యూల్డు తెగల జాబితా

వర్గం:కులాలు
వర్గం:జాబితాలు
వర్గం:ఆంధ్రప్రదేశ్‌కు సంబంధించిన జాబితాలు
పోప్

**పోప్** (ఆంగ్లం : The **Pope**) (లాటిన్ భాషలో : పాపా లేదా ఫాదర్ (తండ్రి) ) (గ్రీకు భాష : πάπας), (ఇటాలియన్ భాష : *pápas*, "papa", *Papa*) అనునతను రోమ్ బిషప్, రోమన్ కేథలిక్ చర్చి మతాధికారి., వాటికన్ నగరపు అధ్యక్షుడు. ప్రస్తుతం 266వ పోప్ గా [[పోప్ ఫ్రాన్సిస్]] వ్యవహరిస్తున్నాడు.

## ఇవీ చూడండి
* క్రైస్తవ మతము
* కేథలిక్కులు
* ప్రొటెస్టెంట్లు

## పాదపీఠికలు

## మూలాలు
* లుడ్విగ్ పాస్టర్, *History of the Popes from the Close of the Middle Ages; Drawn from the [[:en:Vatican Secret Archives|వాటికన్ రహస్య సంగ్రహాలు]] and other original sources*, 40 vols. St. Louis, B. Herder 1898 - (World Cat entry)
* Hartmann Grisar (1845-1932), *History of Rome and the Popes in the Middle Ages*, AMS Press; Reprint edition (1912). ISBN 0-404-09370-1

## బయటి లింకులు
* The Holy See - The Holy Father – website for the past and present Holy Fathers (since లియో XIII)  
* The Holy Father's 2008 Prayer Intentions
* Catholic Encyclopedia entry
* Pope Endurance League - Sortable list of Popes

వర్గం:క్రైస్తవ మతము
వర్గం:రోమన్ కేథలిక్కులు
నానాజాతి సమితి

**నానాజాతి సమితి** (ఆంగ్లం : The **League of Nations** (LoN)) వెర్సైల్స్ సంధి 1919–1920 ఫలితంగా ఏర్పడిన అంతర్జాతీయ సంస్థ. దీని ఉచ్ఛస్థితి 28 సెప్టెంబరు 1934 నుండి 23 ఫిబ్రవరి 1935, వరకు ఉండినది. దీనిలో 58 సభ్యదేశాలుండేవి. 
## లక్ష్యాలు
* ఆయుధాల నియంత్రణ,
* యుద్ధ-నిరోధం
* సామూహిక రక్షణ
* దేశాల మధ్య తగాదాల రూపుమాపు
* ప్రాపంచిక ప్రామాణిక జీవితం 
  
thumb|right|250px|''అమెరికా అధ్యక్షుడు 'విల్సన్', 'నానాజాతి సమితి అవతరణ'ను సూచించే కార్డు.

[right|thumb|[:en:Palace of Nations|నానాజాతి భవనం, జెనీవా, 1938 నుండి నానాజాతి సమితి కేంద్రం.]]

## సభ్యులు
thumb|300px|right|1920-1945, ప్రపంచంలో నానాజాతి సమితి సభ్యదేశాలను సూచించే పటం.

42 స్థాపక సభ్యులు, ఇతర 23 సభ్యదేశాల సభ్యత్వ ఆధారంగా అవతరించింది. 1946లో అంతరించింది.

## ఇవీ చూడండి

* నానాజాతి సమితి, 10వ అధికరణ 
* అట్లాంటిక్ చార్టర్

## పాదపీఠికలు

## మూలాలు
* 
* 
* 
* 
* 
* 
* 
## బయటి లింకులు

* Covenant of the League of Nations, yale.edu
* League of Nations Photo archive , Indiana.edu
* [League of Nations chronology](http://www.unog.ch/80256EDD006B8954/(httpAssets)/3DA94AAFEB9E8E76C1256F070173BB52/$file/sdn_chronology.pdf)
* Proposed flags for the League, atlasgeo.span.ch
* Background of the League of Nations, revision-notes.co.uk
* League of Nations timeline, worldatwar.net
* Table of Assemblies  Dates of each annual assembly, links to list of members of each country's delegation
* League of Nations Archives from the United Nations Office at Geneva

వర్గం:అంతర్జాతీయ సంస్థలు
వర్గం:నానాజాతి సమితి
కళాకారుల జాబితా

**కళాకారుల జాబితా**
thumb
వివిధ రంగాలలో, వివిధ కళలలో నైపుణ్యం సంపాదించి, ప్రపంచానికి తమ కళలను కళాఖండాలను పరిచయం చేసినవారికి కళాకారులుగా గుర్తించవచ్చును. కళా రంగాలను బట్టి కళాకారుల జాబితా క్రింది ఇవ్వబడింది.

## అవధానం

* తిరుపతి వేంకట కవులు
* కొప్పరపు సోదరకవులు
* మేడసాని మోహన్
* మాడుగుల నాగఫణి శర్మ

## శిల్పకళ

* జక్కన్న
* చిన్నాల రంగారావు
* అంచా రాధాకృష్ణముర్తి

## చిత్రలేఖనం

* దామెర్ల రామారావు
* కౌతా ఆనందమోహనశాస్త్రి
* కౌతా రామమోహనశాస్త్రి
* అంట్యాకుల పైడిరాజు
* అంకాల వెంకట సుబ్బారావు
* బాపు
* వడ్డాది పాపయ్య
* వరాహగిరి వెంకట భాగీరథి
* వరదా వెంకటరత్నం
* జయదేవ్

*రాజా రవివర్మ
*ఎమ్.ఎఫ్. హుస్సేన్
*జిమిని రాయ్

## సంగీతం

### ''హిందూస్తాని సంగీతం''

*భీమ్ సేన్ జోషి
*బేగం అక్తర్
*పర్వీన్ సుల్తానా
*హీరాబాయి బరోడేకర్
*మల్లికార్జున్ మన్సూర్
*కిషోరీ అమోంకర్
*పండిట్ సి.ఆర్.వ్యాస్
*ఉస్తాద్ రాషిద్ ఖాన్
*బడే గులాం అలీ ఖాన్
*పండిత్ జస్రాజ్
*పండిట్ రవిశంకర్

### ''కర్ణాటక సంగీతం''

*మంగళంపల్లి బాలమురళీకృష్ణ (గానం)
*ఎం.ఎస్.సుబ్బలక్ష్మి (గానం)
*లాల్గుడి జయరామన్ (వయోలిన్)
*కౌషికి చక్రబర్తి

### ''తెలుగునాట''
*[[హిందుస్తానీ సంగీతం]]  -* *[[కర్ణాటక సంగీతం|కర్ణాటక సంగీతంలో]] ప్రముఖులు*

*ద్వారం వెంకటస్వామి నాయుడు  (వయోలిన్ విద్వాంసులు)
*దోమాడ చిట్టబ్బాయి  (నాదస్వర విద్వాంసులు)
*షేక్ చిన మౌలానా  (నాదస్వర విద్వాంసులు)
*దాలిపర్తి పిచ్చహరి (నాదస్వర విద్వాంసులు)
*భూసురపల్లి ఆదిశేషయ్య  (డోలు విద్వాంసులు)
*అన్నవరపు బసవయ్య  (డోలు విద్వాంసులు)
*రావులకొల్లు సోమయ్య పంతులు  (సంగీత పండితులు)
*అన్నవరపు ఆంజనేయులు (డోలు విద్వాంసులు)
*పాపట్ల కాంతయ్య  (ఫిడేలు వాద్యకారులు)
*తుమరాడ సంగమేశ్వరశాస్త్రి (వీణా విద్వాంసులు)
*వీణా వెంకటరమణదాసు

## గానం

* భీం సేన్ జోషి

*మంగళంపల్లి బాలమురళీకృష్ణ
*ఎమ్.ఎస్. సుబ్బలక్ష్మి

### ''తెలుగునాట''

*ఘంటసాల వెంకటేశ్వరరావు
*మంగళంపల్లి బాలమురళీకృష్ణ
*నిత్య సంతోషిణి
*శోభారాజ్
*బాలకృష్ణ ప్రసాద్

## కవిత్వం

### ''భారత్''

* మిర్జా గాలిబ్
* ముహమ్మద్ ఇక్బాల్
* రవీంద్రనాథ్ టాగూరు

### ''తెలుగునాట''

* విశ్వనాథ సత్యనారాయణ

## కామశాస్త్రం

### ''భారత్''

* వాత్స్యాయనుడు

## నాట్యం

### ''భారత్''

* బ్రజ్ మహారాజ్

### ''తెలుగునాట''
**కూచిపూడి నృత్య కళాకారులు**

*సిద్ధేంద్ర యోగి
*వెంపటి చినసత్యం
*సి.ఆర్. ఆచార్యులు
*నటరాజ రామకృష్ణ
*శోభా నాయుడు
*వేదాంతం వెంకట నాగచలపతిరావు
*గురు జయరామారావు
*వేదాంతం వనశ్రీ రావు
*వేదాంతం సత్యనారాయణ శర్మ
*ఘంటా సరళా కుమారి
*యామినీ కృష్ణమూర్తి
*స్వప్నసుందరి
*వేదాంతం లక్ష్మీనారాయణ శాస్త్రి
*రాధారెడ్డి, రాజారెడ్డి
*ఉమా మురళీకృష్ణ

## నాటకం

*బళ్ళారి రాఘవాచార్యులు
*సురభి కమలాబాయి
*పీసపాటి నరసింహమూర్తి
*బుక్కపట్నం రాఘవాచార్యులు
*రొద్దం రాజారావు
*అబ్బూరి వరప్రసాదరావు

## ఇవీ చూడండి
* తెలుగునాట జానపద కళలు

## మూలాలు

## వెలుపలి లంకెలు

వర్గం:కళాకారులు
వర్గం:జాబితాలు
బాలసంతు

బాలసంతు  ఆంధ్ర ప్రదేశ్ వెనుకబడిన కులాల జాబితా ఏ గ్రూపు లోని 2వ కులం. సర్కారాంధ్ర దేశంలో బాల సంతు వారు ఎక్కడా కనిపించ కోయినా, రాయల సీమ తెలంగాణా జిల్లాలలో వీరు ఎక్కువగా కనిపిస్తారు. 

## విశేషాలు
**బాలసంతు** వారు శైవులు. తెల్లవారు ఝామున గంట వాయిస్తూ ఇంటింటికి వచ్చి ఇంటి యజమాని విన్నా వినకపోయినా జోస్యం చెప్పి వెళతారు. కొన్నిచోట్ల వీరిని బహురూపులనికూడా అంటారు. తెల్లవారుఝామున గంట వాయిస్తూ బిక్షాటన చేసి జీవితం గడిపేవారు బలసంతు. శవాల దగ్గర గంట వాయించి కూడా డబ్బులు వసూలు చేస్తారు. పాతతరంవారు, కొన్ని కట్టుబాట్లకు కట్టుబడినవారే నేడు బాలసంతుగా కనిపిస్తున్నారు. బిక్షాటన వీరి వృత్తి. దీని ద్వారా వచ్చే ఆదాయం తక్కువ కనుక వీరు చిన్నాచితకా జంతువులను వేటాడి జీవిస్తుంటారు. ఈ కారణంగానే బాలసంతులు ఎక్కడికి వెళ్లినా ఊరికి దూరంగా జీవిస్తారు. వీరిజీవితంలో వేట ఒక భాగం కావటంతో కుక్కలు, వలలు, బోనులు, వేటకొడవళ్లు వెంట ఉంటాయి. వీరు ఎక్కడ ఉన్నా సొంత భాషలోనే మాట్లాడుకుంటారు. బాలసంతు మహిళలు ఈత చాపలు అల్లి కుటుంబ పోషణకు సహకరిస్తారు. ఇదిలా ఉంటే చట్టపరంగా వేట నిషేధం కావటం, ధర్మం వేసేవారు సైతం కరువవ్వటంతో వీరు పట్టణాలకు వలసపట్టారు. పట్టణాలకు చేరిన బాలసంతు మహిళలు సైతం వంటపాత్రలు, స్లాస్టిక్‌ సామానులు అమ్మటం వంటి చిరువ్యాపారాలు చేస్తున్నారు. వీరిలో చదువుకున్నవారి సంఖ్య బహు అరుదు.ఎస్సీలలో ఉన్న బుడగజంగాలు కథలు చెపితే, వీరు గంట పట్టుకుని బిక్షాటన చేస్తారు. ఈ రెండు కులాల మధ్య ఈ ఒక్క తేడా మినహా మిగతా ఆచార వ్యవహారాలన్నీ ఒకే విధంగా ఉంటాయి. ఇంటిపేర్లు కూడా ఒకటే. కనుక బుడగజంగాలు , బాలసంతులు శతాబ్దాలుగా ఒకే విధమైన జీవితం గడుపుతున్నారు. అయినప్పటికీ ఎస్సీ జాబితాలో చేరిన బుడగజంగాలు బాలసంతులకన్నా అన్ని రంగాలలో అభివృద్ధి చెందుతున్న కారణంగా తామూ బుడగజంగాలమని చెప్పుకోవటం ప్రారంభించారు. ఈ నేపథ్యంలో ఈ రెండు కులాలకు తేడా తెలిపే గంటను చేతపట్టే విధానానికి వీరు స్వస్తిపలికారు. కనుక వీరూ ఎస్సీలుగా చెలామణి అవుతున్నారు. 

## చరిత్ర
వీరు వీర గాథల్ని గానం చేస్తారు. వీరిని బాల సంతోషం వారనీ, బాల సంతు వాళ్ళనీ పిలుస్తారు. కర్నూలు ప్రాంతంలో వీరు బొబ్బిలి కథనూ, నవాబుల కథలనూ గానం చేస్తారు.

ప్రారంభంలో వీరు గంగా గౌరి సంవాదం వంటి శైవ కథల గానం చేసే వారు. తెల్లవారు జామున గంట వాయిద్యంతో గ్రామీణులను మేల్కొలుపుతూ ప్రతి ఇంతికీ వెళ్ళి జోస్యం చెప్పి వెళ్ళి పోవటం కూడ వీరి కార్య క్రమం. తరువాత వారిచ్చిన పారితోషికాన్ని పుచ్చుకుంటారు. ఈ కార్య క్రమ మంతా గ్రామస్తులను వినోద పర్చేది.

బాలసంతుల వేషదారణ విచిత్రం గా ఉంటుంది.రకరకాల బట్టలు కలిపి వేసుకుంటారు.ంం

## మూలాలు
*https://web.archive.org/web/20090301044921/http://www.suryaa.com/showspecialstories.asp?ContentId=9367

వర్గం:కులాలు
బుడగ జంగం

షెడ్యూల్డ్ కులాల జాబితాలో 9వ కులం **బేడ బుడగ జంగం**. బుడిగ, బేడ ఇలా రెండు రకాలుగా పిలువబడతారు.వీరు బుర్ర కథలు చెబుతారు. పగటివేషాలు . బిక్షాటన ఇవన్నీ వీరి కుల వృత్తులు. వీరికి సొంత భాష ఉంది.

## కళలు
thumb|260x260px|తెలంగాణ ప్రభుత్వ భాషా సాంస్కృతిక శాఖ నిర్వహించిన జానపద జాతర సాంస్కృతిక కార్యక్రమంలో బుర్రకథ కళాకారుల ప్రదర్శన
వీరి కళలు ఇంతకు ముందు జంగం కథలుగా  ఈ నాడు, బుర్రకథగా పిలువబడుతున్నాయి. ఒకనాడు మత ప్రభోధానికి, దేశభక్తికీ ప్రతిబింబంగా నిలబడిన జంగంకథా కళారూపం రాను రాను యాచనకూ, వుదర పోషణకూ ఉపయోగ పడి తిరిగి ఈ నాడు దేశభక్తిని ప్రబోధిస్తూ, ప్రజా సమస్యలను చిత్రిస్తున్నది.
జంగం కథలు చెప్పే వారిని బుడిగె జంగాలని పిలుస్తారు. బుడికెను కంచుతో గానీ ఇత్తడితో గానీ తయారు చేస్తారు. గుమ్మెటకకు ఒక వైపున బెత్తపు చత్రాన్ని బిగించి, తోలుతో మూస్తారు. రెండప ప్రక్కన కూజామూతిలాగా, అనాచ్ఛాతీతంగా వుంటుంది. కథకునికి ఇరు ప్రక్కలా వున్న వంత గాళ్ళు ఒక్కొక్కరూ తమ గుమ్మెటను చంకకు తగిలించు కుంటారు. కుడిచేతి వ్రేళ్ళతో, చర్మము పైన వాయిస్తూ రెండవ ప్రక్క మూస్తూ గుంభనగా శబ్దాన్ని తెప్పిస్తారు.

కథ చెప్పె బుడిగె జంగం నిలువుటంగీ తొడిగి, తలపాగాచుట్టి, కాళ్ళకు గజ్జెలు, మువ్వలు కట్టుకుని, భుజంమీద తంబురాను ధరించి, చేతి వ్రేలికి అందెలు తొడిగి, వాటిని తంబురాకు తట్టుతూ రెండవ చేతితో తంబురా తీగను మీటుతూ కథను ప్రారంబిస్తారు. కథకునికి వంతలుగా వున్న వారు గుమ్మెటలు ధరించి కథకునికి పంత పాడుతూ, పాట వరుస ననుసరించి గుమ్మెటలను వాయిస్తూ మధ్య్త మధ్య హాస్యగాడు చలోక్తులతో హాస్యాన్ని క్రుమ్మరిస్తూ, ప్రేక్షకుల్ని నవ్విస్తూ వారి మెప్పు పొందు తాడు.

## ఇవీ చూడండి
జంగం (కులం)
## వనరులు

## మూలాలు

వర్గం:కులాలు
సతి

"సతి" పేరుకు సంబంధించిన వ్యాసాలు

 
* సతీసహగమనం - ఒక హిందూ దురాచారం
* పార్వతి - దక్షుని కుమార్తె, లేదా దాక్షాయణి రూపంలో
* భార్య - కుటుంబ సంబంధం
జంగం

"జంగం" పేరుకు చెందిన వ్యాసాలు

* జంగం (కులం) 
* జంగం (గ్రామం) -నల్గొండజిల్లా, నారాయణపూర్ మండలానికి చెందిన గ్రామం
మాదిగ

**మాదిగ** (మదిగ, ఆది జంబవ, మాతంగి, మక్కాలు,  చమర్ , మాదిగారు గా కూడా పిలువబడుతుంది) దళితులకు చెందిన సమూహం. వారు దక్షిణ భారతదేశంలోని  ఆంధ్రప్రదేశ్, తెలంగాణ, కర్నాటక, తమిళనాడు, ఉత్తర భారతదేశంలోని మహారాష్ట్ర, ఒడిశా, ఛత్తీస్‌గఢ్ రాష్ట్రాలలో షెడ్యూల్డ్ కులం గా వర్గీకరింపబడినవారు. ఉత్తర  భారతదేశంలో మాదిగ లను  {చమర్} అని పిలుస్తారు  షెడ్యూల్డ్ కులాల జాబితాలో 32వ కులం తెలంగాణలో జాబితాలో 31 వ కులం **మాదిగ **. ఈ కులస్తులు పూర్వం మృతి చెందిన పశువుల తోలుతీసి వ్యవసాయ బావులకు తోలు తొండాలు అన్ని శూద్ర కులాలకు కు తోలుతో పనిముట్లు చేసావారు. చెప్పులు కుట్టడం, పెళ్ళిల్లకు డప్పుకొట్టడం చేసే వారు.తెలంగాణ రాష్ట్రంలో కొలనుపాకలో 2000 సంవత్సరం పూర్వం నుండి మాదిగ (జాంబవ మఠం) ఉంటుంది తెలంగాణ పల్లెల్లో మాదిగ కుటుంబలోసాంప్రదాయకంగా పెళ్లిళ్లు జరిగేటప్పుడు కొన్ని గ్రామాలు వీరునికి (వీరభద్ర )వెళ్లే ఆచారం ఉంటుంది ఒంటినిండా పసుపు కుంకుమ పూసుకొని ఎర్రటి పచ్చని చారలు ఒళ్లంతా అలంకరించుకొని ఒక చేత్తో ఖడ్గం ఒక చేత్తో విల్లంబు ధరించి డప్పు వాయిద్యాలతో ముందుకు సాగుతూ అతని పవిత్ర పాదాలు భూమికి తాగకుండా చీరలు పరిచేవారు అతని వెనకాలే వధూవరులు వెళుతుంటారు కొద్ది దూరం పోయినంక ఒక చెట్టు దగ్గర పూజలు చేసి అక్కడ బోనం పెట్టి వస్త్రములు వదులుతాడు ఇది చాలా మాదిగ కుటుంబాలలో ఉంటుంది దాని తర్వాత పెళ్లి జరుగుతుంది ఈ సాంప్రదాయం అంతరించి దశలో ఉంది ఫంక్షన్ హాల్స్ రావడంతో  

ఆంధ్ర రాష్ట్ర జనాభాలో  10 శాతం , తెలంగాణ రాష్ట్ర జనాభాలో 16% మాదిగలున్నారు. విద్యా ఉద్యోగ రంగాలలో తమ వాటా కోసం మాదిగ రిజర్వేషన్ పోరాట సమితి (ఎం.ఆర్.పి.ఎస్) ని మంద కృష్ణ మాదిగ స్థాపించాడు. జాంబవ పురాణం ప్రకారం మాదిగలు మొదటి వారు, మొదటి రాజులు అని జాంబపురాణం లో చెప్పబడింది  

మాదిగ కులం చారిత్ర పరంగా అట్టడుగుస్థాయిలోనికి అణచివేయబడింది. ప్రస్తుతం వారి సాంఘిక-ఆర్థిక స్థితి  షెడ్యూల్డ్ కులంగా  వర్గీకరణ  ప్రభావంవల్ల మెరుగుపడింది. దళిత ఉద్యమకారుడు లెల్లే సురేశ్ ఈ కులం గురించి 2004లో తీసిన డాక్యుమెంటరీ చిత్రం మహాదిగ విమర్శనాత్మకంగా ప్రశంసలు పొందింది.

## మూలాలు

## ఇతర పఠనాలు

* Madiga Movement in Bangalore Karnataka 

## బయటి లంకెలు

* [Madiga Genetic studies](http://alfred.med.yale.edu/alfred/recordinfo.asp?condition=(populations.pop_name='Madiga')) 
* Caste, Class and Social articulation in Andhra Pradesh 
* The Battle of a Madiga

వర్గం:కులాలు
వర్గం:షెడ్యూల్డ్ కులాలు